GiliGold/VAD_KnessetCorpus huggingface dataset:
<הרצל אבידור: אדוני היושב-ראש, אני עדיין חושב שזה כן מהותי, אני עדיין חושב שההגדרה הזאת של עוגת דבש כדוגמה צריכה להיות יותר ברורה.
<הרצל אבידור: אם, כפי שאתה אמרת, יש גרם אחד של דבש בעוגה אי אפשר לקרוא לה עוגת דבש.
<נעה בן שבת: מה אתם מציעים?
חיים כץ: יש לכם דקה, אני לא הולך להיתקע עם העניין הזה יותר מדי זמן בסדר-היום.
<אלי גורדון: אז אני רוצה להתייחס, בעניין של סוגיית סימון מוצרים התקנה הזו לא עומדת לבד, ישנם עוד מסמכים מחייבים סימון.
<אלי גורדון: לצורך הדוגמה, תקן ישראל 1145 שקובע אופן הסימון של כל המוצרים הארוזים מראש, מגדיר חובת סימון רכיבים מהותיים, משמעות הדבר QUID.
<אלי גורדון: לפי ה- QUID כל מוצר שמכונה לצורך הדוגמה לפי אותו QUID, אותה עוגת דבש לפי אותם עקרונות של QUID, חלה חובת סימון אחוזי דבש שבאותה עוגת דבש.
<נעה בן שבת: אני מבינה שכשאתם מדברים על תחליף דבש אתם מדברים בעצם על מוצר שהוא נראה כמו דבש, לא משנה באיזו צורה שלו, לכן השאלה היא - - -
<שרון גוטמן: או שהטעם שלו כמו דבש, זה לא חייב להיראות.
<נעה בן שבת: לא חייב להיראות כמו דבש.
<נעה בן שבת: אבל אם תהיה באמת עוגת דבש שטעמה כדבש אז תגידי שהיא – הרי את לא מתכוונת לא לעוגת דבש ולא לדוגמאות שאתם דיברתם עליהם.
חיים כץ: טוב, מה שאני מבקש הוא שמשרד הבריאות יישב עם היצרנים, אני לא מאשר את התקנות.
חיים כץ: אתם כתבתם תקנות והם צודקים.
חיים כץ: אתה יכול להגיד מה שאתה רוצה, הם צודקים, דברו עם היצרנים.
<הרצל אבידור: לא היצרנים, מועצת הדבש.
חיים כץ: מועצת הדבש.
<אלי גורדון: דווקא חשבנו שהאינטרס שלהם שכן התקנות תתקדמנה.
חיים כץ: בוקר טוב, היום יום רביעי בשבוע, ט"ו בטבת, 18 בדצמבר 2013, אני מתכבד לפתוח את ישיבת ועדת העבודה, הרווחה והבריאות בנושא:
חיים כץ: הצעת חוק הפיקוח על שירותים פיננסיים (קופות גמל) (תיקון - חשבונות בעלי יתרה צבורה נמוכה) (הוראת שעה), התשע"ד-2013, של חבר הכנסת חיים כץ.
חיים כץ: הצעת החוק הזאת באה כהמשך להצעת החוק הממשלתית שעברה בוועדת כספים ופטרה את משיכת הכספים עד 2008, היא באה לפטור מ-2008.
חיים כץ: הצעת החוק הזאת מוסכמת ומשותפת להצעת חוק שאוגדה על ידי משרד האוצר.
חיים כץ: המטרה שלנו להחיל את זה ולצרף את זה להצעת החוק שעברה בוועדת הכספים ועדיין עוד לא הביאו תקנות, עדיין לא הביאו תקנות.
חיים כץ: לכן, אני שמח מאוד שהגעת כנציג קופות הגמל אבל אני מציע שאנחנו נקרא את ההצעה, נעביר אותה בקריאה הראשונה כמו שהיא ללא שום שינוי ממה שכתוב, ואם היא תצליח לעבור במליאה, את כל הדיבורים ואת כל המעשים אנחנו נעשה בהכנה לקריאה השנייה והשלישית.
<רונן סולומון: יש לי רק משפט קצר להגיד, זה הכול.
<רונן סולומון: אנחנו כמובן מברכים על ההצעה, כפי שאדוני ציין זה בהמשך לאותן התקנות שנדונו בוועדת הכספים לפני מספר חודשים.
<רונן סולומון: רק הערה קצרה: מאחר ועמיתים רבים לא יודעים את ההבדלים בין משלמת, לא משלמת - - -
חיים כץ: אנחנו נעשה קורס.
<רונן סולומון: אני יודע, יש חינוך פיננסי שכרגע עובדים על זה במשרד האוצר.
חיים כץ: ושם הם ילמדו קופה משלמת ולא משלמת?
<רונן סולומון: אני לא יודע מה ילמדו שם אבל נעזוב את זה בצד כי זה דיון אחר שגם אצל אדוני מונח על השולחן, כמו שאדוני יודע.
חיים כץ: אז אפשר לעשות את כל הקופות לסוג אחד?
<רונן סולומון: א', אני לא הייתי קורא לשום קופה "לא משלמת" כי השם עצמו הוא גרוע, אבל נעזוב את זה כרגע.
חיים כץ: אפשר אבל לעשות לכולם כאילו זכאות לשלם גם לקצבה וגם משלמת וגם לא משלמת?
חיים כץ: הם יהיו גם וגם?
<רונן סולומון: מאחר וכבוד יושב-ראש הוועדה הניח הצעת חוק להחזרת - - -
חיים כץ: תשמע, אנחנו מחוקקים מהחיים.
חיים כץ: בסדר, אני אחשוב על זה.
מיקי רוזנטל: נכון שלא נדון בפרטים, אתה יכול להגיד במשפט אחד איזה הסתייגויות יש לך?
חיים כץ: לא, אין לו.
<רונן סולומון: אין פה הסתייגויות, אין הסתייגויות, יש לי רק הערה נוספת.
מיקי רוזנטל: אז למה אמרת את ההערה הזאת?
חיים כץ: לא, יש שני סוגי קופות.
חיים כץ: אם אתה נמצא בצורה לא משלמת אתה צריך להעביר את זה ואז אתה משלם מס.
מיקי רוזנטל: אמרת שנתקן מה שצריך.
חיים כץ: אם צריך.
מיקי רוזנטל: אבל חשבתי שאתה יודע משהו - - -
חיים כץ: גם אנחנו כשנדון, יכול מאוד שנבוא לאשר את התקנות האלה לקטע הזה, נאשר בוועדה הזאת ולא שם.
מיקי רוזנטל: מאה אחוז, חשבתי שיש למישהו הסתייגות, חשבתי שיש למישהו הסתייגות אז רציתי להבין.
<רונן סולומון: לא, יש לי רק הערה מאחר והזמן קצר.
חיים כץ: לא, זו הצעה מבורכת שתעזור להרבה מאוד אנשים במדינת ישראל.
<רונן סולומון: אני רק אומר שחסר חלק נוסף, זה נושא הפיצויים.
<רונן סולומון: דיברתי על זה עם משרד האוצר, אני מאמין שהם תכף גם יענו.
<רונן סולומון: החלק החסר – כלומר כל הרכיבים נמצאים, גם החלק שאושר בוועדת כספים, גם החלק שכבוד היושב-ראש הניח בהצעת החוק, החלק החסר הוא למעשה פיצויי פיטורין וכאן אנחנו - - -
חיים כץ: את זה נעלה, הוא לא יגיד נושא חדש ואנחנו נעלה את זה אחרי הקריאה הראשונה.
<רונן סולומון: לא, אבל משרד האוצר גם צריך לקבל את זה.
חיים כץ: הוא לא יגיד נושא חדש, אל תגיד לי "לא".
<וילמה מאור: זה נאמר לפרוטוקול.
חיים כץ: בוא נתחיל שאתה אומר את מה שאתה אומר, ואמרת לפרוטוקול, ואתה אפילו לא נותן פה רשות דיבור.
<רונן סולומון: זה נכון.
חיים כץ: בוא נגיד את זה.
חיים כץ: אפילו שאתה עורך דין, לא נותן רשות דיבור.
חיים כץ: מקובל עליך, משרד האוצר, מה שאמרתי?
<רג'ואן גרייב: מקובל.
חיים כץ: אז נעבור להקראה.
<ענת מימון: "הצעת חוק הפיקוח על שירותים פיננסיים (קופות גמל) (תיקון – חשבונות בעלי יתרה צבורה נמוכה) (הוראת שעה), התשע"ד–2013 תיקון סעיף 23 1.
<ענת מימון: בחוק הפיקוח על שירותים פיננסיים (קופות גמל), התשס"ה–2005, בסעיף 23(ב), אחרי פסקה (1) יבוא: "(1א) רשאים עמיתים, על אף הוראות סעיף קטן (א)(1)(ב), למשוך כספים מקופת גמל לא משלמת לקצבה בסכום חד-פעמי; תקנות לפי פסקה זו יותקנו עד ליום כ"ט בשבט התשע"ד (30 בינואר 2014);".
<ענת מימון: "
חיים כץ: סכום חד פעמי של כמה?
מיקי רוזנטל: כן, זהו, לא כתוב.
חיים כץ: 7,000.
<רג'ואן גרייב: בתקנות.
<דודי קופל: כמו בתקנות.
חיים כץ: לא חשוב, גם פה בחוק.
<רג'ואן גרייב: עד 7,000 שקל.
חיים כץ: כן, עד 7,000 שקל.
מיקי רוזנטל: אבל אז צריך לכתוב איך מנגנון העדכון שלהם בפועל.
חיים כץ: בסדר, אנחנו נעשה את הכול אחר כך, יש עדכון.
מיקי רוזנטל: בסדר, אני אמרתי רק שצריך להכניס את זה לחוק.
חיים כץ: ומתי רשמנו שם בחוק?
חיים כץ: עד?
<ענת מימון: "2.
<ענת מימון: תוקפו של חוק זה עד ליום י"א בניסן התשע"ה (31 במרס 2015).
<ענת מימון: " – אבל אפשר גם בהסמכה לתקנות: רשאים עמיתים עד ליון זה וזה למשוך.
<ענת מימון: ודבר נוסף, צריך הסמכה לגבי הודעה שתישלח לעמיתים שיהיה מתאים לתקנות.
חיים כץ: על זה נדבר אחר כך.
<רג'ואן גרייב: זה לא צריך.
מיקי רוזנטל: מה זה "לא צריך"?
מיקי רוזנטל: אתה לא צריך.
<דודי קופל: זה כתוב בתקנות הקודמות כבר.
חיים כץ: אנחנו צריכים.
חיים כץ: אנחנו רוצים להניח את זה היום.
מיקי רוזנטל: הבנתי אותך, אני לא מעכב.
חיים כץ: סיימת להקריא?
<ענת מימון: תוקפו של חוק זה אמרתי.
<ענת מימון: עלות תקציבית?
חיים כץ: אין עלות תקציבית.
<ענת מימון: יש הסכמה אבל בכל זאת - - -
חיים כץ: מאחר וממשרד האוצר כל הזמן מגיבים עם הראש אז לפעמים לא שמעו, לפעמים כן שמעו: מסכימים, מסכימים, אז מי אדוני ממשרד האוצר, לפרוטוקול, שאמרת "הסכמות"?
<רג'ואן גרייב: רג'ואן גרייב, סגן בכיר לממונה על שוק ההון, אנחנו מסכימים לנוסח שהוקרא.
חיים כץ: ואנחנו נעבור להצבעה כהכנה לקריאה הראשונה.
חיים כץ: כל חברי הוועדה שנמצאים פה, והם שלושה במספר, מאשרים את הצעת החוק בקריאה הראשונה והיא תונח היום, בלי נדר, ותעלה ביום שני לקריאה הראשונה.
חיים כץ: אני מקווה שבחודש הזה היא תסתיים, נשלב אותה, יבואו התקנות ויבוא הכול על מקומו.
חיים כץ: יום רביעי בשבוע, כ"ב בטבת, ה-25 בדצמבר 2013.
חיים כץ: הצעת חוק לתיקון פקודת המסים (גבייה)(הוראת שעה), התשע"ד-2013, של חבר הכנסת חיים כץ.
חיים כץ: אני, בעוונותיי, הולך בכל מקום ואומר שכנסת ישראל היא מקום העבודה הכי מסודר שיש.
חיים כץ: אם מפעלים, גופים, היו עובדים במתכונת של הכנסת, אני חושב שזה שיא היעילות.
חיים כץ: אין גניבות קטנות, אין גניבות גדולות, הכל מתוקתק.
חיים כץ: לא בכדי, אף הצעת חוק תקציבית לא עברה, לפחות בתקופתי, שאני 14 שנה בכנסת.
חיים כץ: הדיונים של המזכירות, קביעת התאריך, העמידה בזמנים.
חיים כץ: החוק הזה, אני לא מבין מה קרה פה.
חיים כץ: הודיעו לנו שאנחנו יכולים לדון כהכנה לקריאה השנייה ושלישית ואז, כשהלכנו לעלות למליאה, אמרו לנו: זה לא עבר בקריאה ראשונה.
חיים כץ: אין דברים כאלה, אני לא מכיר.
חיים כץ: ה"פאק" הזה של הכנסת, לא מבין את זה.
חיים כץ: אז שלשום בלילה, בשעה 1:00, הצעת החוק עברה בקריאה הראשונה ואנחנו עושים שידור חוזר לוועדה, להכנת הוועדה למה שקרה בוועדה הקודמת.
חיים כץ: בוועדה הקודמת אישרנו את זה ודיברתם על המגבלות.
חיים כץ: אני חושב שאנחנו צריכים להקריא ולאשר את זה ולהעלות את זה במליאה לשנייה והשלישית במתכונת שהיתה, ואם למישהו יש להגיד משהו - שיגיד.
<ברוך משולם: לשכה משפטית, רשות המסים.
<ברוך משולם: אנחנו רק מבקשים שוב לשקול את המועד שממנו והלאה תחול ההצעה.
<ברוך משולם: אמרנו שבחלק ממערכי המס נערכנו בעבר ועושים עבודות הכנה, ובחלק יכול להיות שתהיה בעיה.
<ברוך משולם: אנחנו רוצים לשקול את זה, לבקש דחיה נוספת, אולי במספר חודשים מצומצם, לשיקולך.
<ברוך משולם: אנחנו מדברים פה על מספר מערכי מס שונים, יש גם את מס הכנסה - -
חיים כץ: אנחנו אמרנו - -
<ברוך משולם: ב-1.7 כבודו.
חיים כץ: ואם ניתן לך ב-1.9 תהיה מרוצה?
<ברוך משולם: זה יעזור לנו הרבה יותר.
<אורית שבתאי פרנק: אני מעיריית תל-אביב.
<אורית שבתאי פרנק: רק למען הסר ספק, אמרנו את זה גם בקריאה הקודמת, שאנחנו מבקשים שדרישת התשלום, מדובר פה בדרישת התשלום הראשונה ולא בדרישת התשלום המידית שבאה לאחריה.
<אורית שבתאי פרנק: תודה.
<ענת מימון: אני אקריא את הנוסח שכולל את ההסכמות שהגענו אליהן: "הצעת חוק לתיקון פקודת המסים (גבייה)(הוראת שעה), התשע"ג-2013.
<ענת מימון: סעיף 1.
<ענת מימון: תיקון סעיף 4 (הוראת שעה).
<ענת מימון: בתקופה של 3 שנים שתחילתה ביום 1 בספטמבר 2014 יקראו את סעיף 4 לפקודת המסים (גבייה) כך שבסופו יבוא: 3.
<ענת מימון: לדרישת התשלום שנשלחה בכתב לחייב לשלם את הסכום שהוא חייב לפורעו ושלא פורעו כאמור בסעיף 1, בסעיף זה – דרישת תשלום, יצורף שובר תשלום המאפשר את תשלומו של החוב בתוך 14 ימים מיום משלוח דרישת התשלום.
<ענת מימון: " מדובר פה על הוראת שעה ל-3 שנים והשובר יאפשר תשלום תוך 14 ימים.
<ענת מימון: "סעיף 2.
<ענת מימון: הארכת הוראת השעה ודיווח לכנסת.
<ענת מימון: א.
<ענת מימון: שר האוצר רשאי, באישור ועדת העבודה, הרווחה והבריאות של הכנסת, להאריך בצו את התקופה האמורה בסעיף 1 ותקופה אחת נוספת של שנתיים.
<ענת מימון: ב.
<ענת מימון: שר האוצר יגיש לוועדת העבודה, הרווחה והבריאות של הכנסת בתום כל שנה ממועד התחילה האמור בסעיף 1, דיווח מפורט על השפעתן של הוראות חוק זה הנכנסות למדינה מגביית מסים.
חיים כץ: כל חברי הכנסת שנמצאים פה, יש להם זכות הצבעה והם אחד במספר, אישרו את הצעת כהכנה לקריאה השנייה והשלישית ואפילו הפעם היינו יותר נחמדים אולי מהפעם שעברה, וכולם יצאו מרוצים ולא יאמרו שיגישו הסתייגויות או רביזיות.
חיים כץ: הצעת החוק תעלה במליאה, בלי נדר, בשבוע הבא ותאושר.
חיים כץ: הצעת חוק לתיקון פקודת המלט, משקלם של שקי המלט.
חיים כץ: אני רוצה להודות לכם שהגעתם לפה למרות ההתראה הקצרה ואפילו מישהו הצליח להדליף לעיתונאים ואם צלצלו אלי אתמול ואמרו לי: תגיד לי, אתה הולך לקבל החלטות בניגוד להחלטות משרד המשפטים והתמ"ת?
חיים כץ: אמרתי: אני אדם ישר שמכבד את מילותיו.
חיים כץ: אני לא אסטה כהוא זה משום התחייבות שנתתי, תהיו רגועים.
חיים כץ: אז היום הם אפילו לא כתבו בעיתון למרות שהם רצו לכתוב.
חיים כץ: הזימון הזה היה לראות מה אנחנו עושים ביחד.
חיים כץ: כשדיברנו פה, היו פה נציגי "נשר" וסיכמנו שזה ייקח 9 חודשים.
חיים כץ: נגיד שאני רוצה ללכת לסעיף (ב), ואני רוצה להחיל את סעיף (ב), והמשרדים צריכים 60 יום בשביל לפנות לגורמים המקבילים בעולם.
חיים כץ: זה בסדר אבל יחד עם זה, אני רוצה שהספירה של "נשר" תתחיל מעכשיו, של ה-9 חודשים.
חיים כץ: לא שנחכה 60 יום ואחר כך נחכה עוד 9 חודשים.
חיים כץ: אז איך אנחנו מרבעים את הריבוע הזה?
חיים כץ: אנחנו יכולים לעשות משהו אחר, והכל בהסכמתכם: אנחנו יכולים להעביר היום את סעיף (א) לחוק ולפצל את סעיף (ב), ואתם תעשו פניה לגורמים הרלוונטיים - -
<דבי מילשטיין: אנחנו הגשנו, זה יופץ ב-6 לינואר למדינות בגלל חופשת - -
חיים כץ: ואז 60 יום יגמרו ב-60 למרץ.
חיים כץ: אוקי, כבר היה כדאי לבוא היום.
חיים כץ: אז אנחנו יכולים לפצל את זה - -
<דבי מילשטיין: אפשר רק שמישהו יעשה את החשבון?
חיים כץ: בפרוטוקול לא יודעים מי את.
חיים כץ: בחלק האחורי מישהו מתפרעת, צועקת.
חיים כץ: אחר כך ילכו למדור לחיפוש קרובים לבדוק מי דיבר.
<דבי מילשטיין: אני מהלשכה המשפטית במשרד הכלכלה.
<דבי מילשטיין: בנושא של הדיווח לארגון הסחר העולמי, רק רצינו לוודא ש-60 יום מה-6 בינואר
חיים כץ: כן, אנחנו לא רבים על זה.
<דבי מילשטיין: לא, כי כתבת 6 במרץ אז נבהלתי.
חיים כץ: שלא ייפול לנו שבת, 10 למרץ ואז ימי כנסת.
חיים כץ: בואו נראה, מתי אנחנו יוצאים לפגרה?
חיים כץ: זה פסח.
חיים כץ: לכי תביאי יומן.
חיים כץ: איזה יום, שלא נחרוג ושלא יהיו לנו צרות.
חיים כץ: 10 במרץ זה יום שני.
חיים כץ: להיות על הצד הבטוח, ב-12 למרץ, יום רביעי.
חיים כץ: מבחינת
חיים כץ: כם זה בסדר אם נפצל את זה עכשיו ונעביר את החלק האחד?
חיים כץ: ואז, את החלק השני נעשה אחרי... אוקי.
<נועה בן שבת: כי ההתנגדויות שנשמעו פה בדיון הקודם - -
חיים כץ: אין התנגדויות.
חיים כץ: גם במליאה בשעה 1:00 בלילה 37 השתתפו, אם אני לא טועה, והיתה תמיכה רחבה למרות שכולם ויתרו על זכות הדיבור, עלה יואל רוזבוזוב מ"יש עתיד" ונאם כמה אבא שלו מגיע מרוסק.
חיים כץ: הוא אומר לי: אני נראה בריא, אני מתאמן בג'ודו, אבא שלי ענק לידי והוא מגיע כל יום, הוא עובד בנין וסוחב את השקים, והוא מגיע כל יום ונמרח כמסכן על הכורסא.
חיים כץ: אז מאחר ויש הסכמה של משרד הכלכלה ומשרד המשפטים, אנחנו נפצל.
חיים כץ: לפי תקנון - -
<נועה בן שבת: אנחנו מפצלים לפי התקנון, לפי סעיף 84ב לתקנון, זה טעון אישור הכנסת.
<נועה בן שבת: הוועדה מחליטה על הפיצול וזה טעון אישור.
<נועה בן שבת: אנחנו מפצלים את הנושא של הקמעונאי ועל שולחננו כרגע נשאר הנושא של היצרן.
חיים כץ: כן, אז פיצלנו.
חיים כץ: מי בעד הפיצול?
חיים כץ: נמנעים – אין כל חברי הכנסת, והם שניים במספר, אישרו את הפיצול.
חיים כץ: אנחנו נערוך דיון על הפיצול אחרי שהכנסת תאשר אותו בוודאי, ב-12 למרץ 2014.
<וילמה מאור: יכול להיות שנקדים את זה, אני צריכה לברר שזה לא השבוע האחרון של המליאה.
חיים כץ: לא נקדים את זה.
חיים כץ: לא נעביר, אז יהיה חודשיים אחרי זה.
חיים כץ: יש לנו פה - -
<נועה בן שבת: תנו להם, הם יקבלו את האישורים, יום יומיים ונראה.
חיים כץ: אנחנו נעמוד במה שהתחייבנו ולכן, אנחנו נעבור להקראה להכנה לקריאה שנייה ושלישית.
<נועה בן שבת: אז אנחנו נשארים עם "הצעת חוק לתיקון פקודת המלט (מס' 2)(משקלם של שקי מלט), התשע"ד-2013.
<נועה בן שבת: " אנחנו נקרא עכשיו את החלקים של פוצלו, שנשארים: "1.
<נועה בן שבת: הוספת סעיף 4א.
<נועה בן שבת: בפקודת המלט, 1944 (להלן – הפקודה), אחרי סעיף 4 יבוא: 4א.
<נועה בן שבת: משקלם של שקי מלט.
<נועה בן שבת: (א) אדם המייצר מלט ומשווקו באריזות יארוז את המלט בין השאר בשקים שמשקלם אינו עולה על 25 קילוגרם.
<נועה בן שבת: 2.
<נועה בן שבת: תחילה.
<נועה בן שבת: תחילתו של חוק זה 9 חודשים פרסומו.
<רונית פרל: רציתי להפנות את תשומת הלב ואני חושבת שגם בדיון הקודם אמרתי לגבי האפליה שיש פה בין יצרן ליבואן בנושא של החלת החובה רק על יצרנים - -
חיים כץ: זה מנדט שקיבלנו מוועדת שרים.
חיים כץ: אנחנו לא הולכים להרחיב את החוק.
חיים כץ: אנחנו לא רוצים שייווצר מצב שאנחנו מנסים ליצור פה מונופולים.
<רונית פרל: מצד שני, אתה יוצר תלות של השוק.
חיים כץ: אני לא יוצר תלות, יש אפשרות.
חיים כץ: אין תלות בכלל.
חיים כץ: כל אחד יקנה מה שהוא רוצה.
חיים כץ: מי ירצה 50, יקנה 50.
חיים כץ: מי שירצה לקנות 25, יקנה 25.
<רונית פרל: מי שירצה לקנות 25 יצטרך לקנות את זה רק ממי שיהיה מחויב לעשות את זה.
חיים כץ: אותו יבואן יארוז בשקים של 25.
יעקב מרגי: והתחרות עובדת.
חיים כץ: הוא יכול לעשות מה שהוא רוצה.
חיים כץ: הוא לא מוגבל, הוא לא חייב לארוז ב-50.
חיים כץ: אותו יבואן יכול לבוא ולהגיד: בשביל שתחסכו הנה, אני אורז לכם ב-15 קילו.
<רונית פרל: הענין הוא שאם הוא יחליט לא לעשות את זה, אתה משאיר רק את המונופול.
<נועה בן שבת: לא אסרו עליו לייצר בשקים של 25 קילו.
<נועה בן שבת: מאפשרים ליצרן או מחייבים את היצרן - -
חיים כץ: היא מבינה.
<נועה בן שבת: - - והנושא של הקמעונאי, אני מזכירה, כרגע פוצל.
<נועה בן שבת: הוא לא נמצא בהצעת החוק שכרגע הוועדה עומדת לאשר.
<נועה בן שבת: אני לא מדברת על הקמעונאי.
<נועה בן שבת: אני מדברת על זה שברגע שהיבואן יחליט - -
חיים כץ: הבנו את מה שאמרת.
חיים כץ: ברור לי שאם הוא ירצה למכור והוא יבין שזה 25 קילו, הוא ייצר.
חיים כץ: יש למישהו משהו להגיד?
חיים כץ: אין מה להגיד.
חיים כץ: אנחנו עוברים להצבעה כפי שהוקרא.
חיים כץ: נמנעים – אין שני חברי הכנסת שנמצאים והצעת החוק עברה פה אחד.
חיים כץ: אנחנו נמשיך לדון בפיצול ב-12 למרץ 2014.
חיים כץ: אם תקבלו לפני, אז נעשה את זה לפני.
חיים כץ: יום רביעי בשבוע, כ"ב בטבת, 25 בדצמבר 2013.
חיים כץ: הצעת חוק הפיקוח על שירותים פיננסיים (קופות גמל)(תיקון מס' 10 – הוראת שעה)(משיכת כספים מחשבונות בעלי יתרה צבורה נמוכה), של חבר הכנסת חיים כץ.
חיים כץ: אנחנו באים פה וממשיכים ומנסים לתקן במקצת את ועדת בכר.
חיים כץ: לתקן במקצת את העוולות שנעשו בסגירת החיסכון ההוני במדינת ישראל, ואנחנו באים ואומרים: אוקי, מי שצבר, ממשיכים את הפעולה שנעשתה בוועדת הכספים על האפשרות לנתינה למשיכה של כספים עד 7000 שקל.
חיים כץ: היו כספים שהופקדו בקופו הגמל עד ינואר 2008 ועכשיו אנחנו מאפשרים את זה למשיכה מינואר 2008 ועד דצמבר.
חיים כץ: .. לא, ועד בכלל.
<ענת מימון: אנחנו מאשרים עד אמצע 2015, עד מרץ 2015.
חיים כץ: עד מרץ 2015.
חיים כץ: אבל מי שהפקיד עד?
<צור גינת: עד סוף 11 או - -
חיים כץ: מי אדוני לפרוטוקול?
<צור גינת: צור גינת, רשות המסים.
חיים כץ: אנחנו העברנו את זה.
חיים כץ: אנחנו גם מביאים את זה מזורז, אנחנו רוצים להחיל את זה כבר בשנת 2013, לסיים את זה.
חיים כץ: זה יונח היום ואז ביום שני יעלה לקריאה השנייה ושלישית.
חיים כץ: ולכן, אנחנו לא חורגים מההסכמות שהיו לנו עם האוצר, אני אתן לך לדבר.
חיים כץ: אנחנו לא חורגים כהוא זה מההסכמות שהיו לנו עם האוצר ולא מרחיבים שום דבר שהיה לנו עם האוצר.
חיים כץ: אם נחשוב שצריך להרחיב, נפנה לאוצר ונתדיין וננסה להרחיב.
חיים כץ: לכן, אנחנו משאירים את הצעת החוק כפי שהיא, בלי התחכמויות ובלי משחקים ולא רוצים לשפר ולא רוצים כלום אלא אם יבוא משרד האוצר ויגיד שאפשר לשפר זה וזה, אז נשפר.
חיים כץ: ולא, כל מה שסוכם וכל מה שנאמר, אנחנו פה, בוועדה, מכבדים.
<רונן סולומון: אני מנהל קופות הגמל בלשכת המסחר.
<רונן סולומון: נקודה - -
חיים כץ: אתה יודע לתת לי את כל רשימת הגופים שאתה מייצג?
<רונן סולומון: הרבה.
<רונן סולומון: אני אתן לך אחר כך.
חיים כץ: יש ניגודים בין גופים לגופים?
<רונן סולומון: לפעמים.
חיים כץ: אז איך אתה, כעורך דין, לוקח עבודה כשיש לך ניגוד עניינים בין חברה לחברה?
<רונן סולומון: אנחנו עורכי דין, אנחנו יודעים לעשות את זה.
חיים כץ: וואלה, אתה אומר את מה שאני אומר.
חיים כץ: אתם, עורכי הדין, עובדים בזבל רק הריח לא מגיע לכם לאף.
<רונן סולומון: את זה אתה אמרת.
חיים כץ: את זה אתה עושה.
<רונן סולומון: נקודה שהצגתי בשבוע שעבר ובגלל שנכנסו לדיון ורצינו לאשר כמה שיותר מהר, זה נושא פיצויי הפיטורים, נקודה שלמעשה נשארה פתוחה בין אם בתקנות שאושרו בוועדת הכספים ובין אם בהצעת החוק הנוכחית.
<רונן סולומון: אני מאמין שרשות המסים תכף תתייחס לזה כי - -
חיים כץ: יש לה את זה פה, בהצעת החוק, היא לא צריכה להתייחס.
חיים כץ: סופרים את זה.
<רונן סולומון: לא רק הספירה אלא בנושא המשיכה כי מה קורה?
<רונן סולומון: עמית לא יודע מה זה חלק של פיצויים, מה לא חלק של פיצויים, מה חלק של תגמולים ולא תגמולים.
<רונן סולומון: הוא מקבל שם איזו אינדיקציה - -
חיים כץ: הוא טמבל?
חיים כץ: הצעת החוק הזאת, בעיקרה, דרך אגב, באה לגבי עצמאים.
חיים כץ: יותר עצמאים עשו את כל הקופות הקטנות האלה ואין להם כספי פיצויים.
<רונן סולומון: נכון, אבל גם בחלק הראשון של התקנות וגם פה יש שאריות, יש זנבות.
חיים כץ: בסדר, אז אנחנו נתקן.
חיים כץ: סולומון, זו הערה אחרונה שלי אבל שתבין, אנחנו לא רוצים לגמור את כל העבודה בבת אחת אחרת לא יהיה לנו מה לעשות.
חיים כץ: אנחנו רוצים לעשות את זה טיפין טיפין.
<רונן סולומון: טיפין טיפין זה טוב אבל אתה צריך להבין מה הולך להיות במוקדי שירות לקוחות אצל החברות המנהלות.
<רונן סולומון: יתקשרו אלפי אנשים שראו איזו הודעה כזאת או אחרת שמותר למשוך עד 7000 שקל, ואז הוא יגיד שמגיע לו פיצוי ויגידו לו: לא.
<רונן סולומון: הוא יגיד: מה פתאום לא? ראיתי שמותר 7000.
חיים כץ: אז יגידו לו: לא.
<רג'ואן גרייב: אני סגן בכיר לממונה על שוק ההון במשרד האוצר.
<רג'ואן גרייב: מה שרונן טוען ובצדק, זה שלכל חוסך יינתן מענה מלא.
<רג'ואן גרייב: יש אוכלוסיות מסוימות שאולי נגיע אליהן בהמשך אבל חשוב שלאותו חוסך כן יינתן מענה מלא ולא יעשה את המשיכה הרבה פעמים.
<רג'ואן גרייב: אני מסכים עם הטענה.
<רג'ואן גרייב: לגבי כספי הפיצויים, אני מסכים אתך שאין הרבה כספים - -
חיים כץ: אתה עורך דין, אתה מסכים עם זה וגם עם זה.
<רג'ואן גרייב: - - אז שגם צור יחדד את הנקודה לענין ההודעה, שתינתן גם לגופים מבחינת הפטור ממס על כספי הפיצויים, שזה יחייב גם איזה שהוא שינוי חקיקה בהמשך לענין הדיווחים לעמיתים.
<רג'ואן גרייב: צור, אתה יכול להרחיב.
<צור גינת: לנושא הפיצויים: מאחר ומדובר בדבר חקיקה ראשית על מיסוי פיצויים, התהליך שאנחנו נעבור בתיאום עם אגף שוק ההון ועם הוועדה זה שבשלב הראשון אנחנו נוציא הנחית ניכוי במקור, שתקבע שמי שעומד בכללים או בתקנות כפי שנקבעו, בין בתקנה שאושרה כבר ובין בתקנות שתבאנה מכוח החוק הזה, כל הסכומים האלה שיש בהם כוללים כספי פיצויים.
<צור גינת: בשלב ראשון נוציא הנחיה שכספי הפיצויים ימשכו בפטור.
<צור גינת: את זה נוציא מידית כהנחיה, בהתבסס על זה שעד סוף השנה נעביר תיקון חקיקה ראשית שפוטר את הסכום הזה.
חיים כץ: אוקי, אבל התקנות לגבי החוק הזה יבואו לוועדה הזאת.
<צור גינת: בסוף 2014.
חיים כץ: התקנות לגבי החוק הזה יבואו לוועדה הזאת.
חיים כץ: יהיה לך פעמיים, יבואו עד 2008 יבואו לשם - -
<דודי קופל: אנחנו מאחדים אבל את התקנות.
<דודי קופל: גם התקנות על התגמולים, יש להם כעיקרון הסמכה של ועדת הכספים.
<דודי קופל: כלומר, זה סעיף 23ב.
חיים כץ: תקשיב: כל נושא הפנסיה בקרנות הוותיקות שייך לוועדה הזאת.
<רג'ואן גרייב: אבל זה לא הוותיקות.
חיים כץ: אני יודע, למה אתה צריך להעיר לי?
חיים כץ: יחד עם זאת, הבנות עובדות על החקיקה הזאת הרבה זמן, תן להם.
חיים כץ: אז יאשרו עד 2008 כי החוק הלך לשם, יאשרו את זה שם.
חיים כץ: אנחנו לא הולכים להוות מכשול לתקנות, ברור לך שנאשר אותן כמו שהן.
חיים כץ: תן לאנשים להרגיש - -
<ענת מימון: עד 2008 כבר אושר, נכון?
<ענת מימון: עכשיו אתם רוצים לאחד את הנוסחים?
חיים כץ: לא צריך להביא תקנות?
חיים כץ: אז צריך לכתוב שהתקנות ההן - -
<דודי קופל: הכוונה שלנו, הרי התקנות הקודמות הותקנו רק לגבי כספי תגמולים וקופות גמל לתגמולים מאחר שזו הסמכות הקיימת היום לפי סעיף 23ב לחוק קופות גמל.
<דודי קופל: התיקון כאן הוא תיקון לסעיף 23ב - -
חיים כץ: והתקנות אושרו כבר.
<דודי קופל: - - אושרו ועדין לא פורסמו מכיוון שאנחנו המתנו.
חיים כץ: אבל אושרו.
<דודי קופל: אושרו.
חיים כץ: אז לא צריך תקנות.
<דודי קופל: הכוונה היא והנכון ביותר הוא שמבחינת אחידות יהיה סט אחד של תקנות, שהותקן מכוח הסמכות הקיימת ומכוח - -
חיים כץ: בסדר, אז אתה יכול פה להכניס סעיף שהתקנות שנקבעו לגבי ינואר 2008 יחולו גם על המשך ה - -
<דודי קופל: אני לא יודע.
דב חנין: ברמה המעשית, אדוני, החוק הזה עובר בקריאה שנייה ושלישית, אנחנו מקווים, ביום שני.
דב חנין: ביום רביעי, עוד שבוע, בן אדם הולך ואומר - -
<רג'ואן גרייב: לא, קודם צריך להתקין תקנות מכוח אותו תיקון שעשינו שאמור לעבור בוועדת הכספים, ואחרי שזה עובר את ועדת הכספים אפשר ללכת ולמשוך את הכסף הזה.
<רג'ואן גרייב: זה התהליך.
דב חנין: ועדין אין תקנות לא על החלק ההוא ולא על החלק הזה.
<רג'ואן גרייב: על החלק ההוא כן.
חיים כץ: אז למה שלא נגיד שהתקנות שחלו על החלק ההוא הן זהות לחלק הזה, והן יחולו אוטומטית ולא צריך תקנות.
<רג'ואן גרייב: זה חייב להיות תקנות.
חיים כץ: יש תקנות.
<רג'ואן גרייב: התקנות מדברות רק על כספים עד 2008.
חיים כץ: אז תעביר את זה לפה, את התקנות.
<רג'ואן גרייב: אבל התקנות מכוח אותו סעיף זה ועדת הכספים.
<רג'ואן גרייב: האינטרס משותף לכולנו.
חיים כץ: רג'ואן, אתה איש כלכלה.
חיים כץ: שמעת את מר סולומון, שמעת את היוע.
חיים כץ: המשפטי שלך, אפשר למצוא לזה פתרון, אין ספק.
חיים כץ: ישבו עורכי הדין אחרי הדיון, ימצאו פתרון.
חיים כץ: מאחר ואתה רואה שהמגמה שלנו להעביר את החוק ומהר, אז אין גם בעיה בתקנות שיאושרו מידית.
חיים כץ: ברגע שהם גומרים פתרון אנחנו מביאים את אותן תקנות.
חיים כץ: אנחנו מאשרים אותן מידית והחוק יוצא לביצוע.
חיים כץ: אתה על דרך המלך עכשיו, יש לך כביש ישר לנצרת.
חיים כץ: אתה לא צריך לנוסע לאילת בשביל זה, לקחת רכבת.
<רג'ואן גרייב: המטרה שלנו זה שלא תהיה עוד לקונה משפטית- - ואת זה אני רוצה לשמוע מהיועצים המשפטיים.
<ענת מימון: אני רק אסכם: מה שאנחנו רוצים להגיד זה שעל אף האמור בסעיף 23, ששם כל התקנות הן לוועדת הכספים, אנחנו ננסח משהו בהוראת שעה שאומר שהתקנות לפי החקיקה שלנו והתקנות שחלות על קופות גם לפני 2008 יובאו לאישור הוועדה הזאת.
דב חנין: אני קצת מוטרד, יכול להיות שאני פשוט לא מבין משהו אבל רק למען הפרוטוקול תבהירו: המצב היום הוא שהפקדות עד 2008, גם אם הן נעשו לא בקופת גמל אלא הפקדות של פיצויים ותגמולים ביחד, הן פטורות עד 7000 שקל, נכון?
דב חנין: זה המצב הקיים היום.
<צור גינת: כספי הפיצויים עדין לא פטורים.
דב חנין: אז זאת בעיה רצינית.
דב חנין: הרי לרוב האנשים שהפקידו בקופות הישנות - -
חיים כץ: אתה מדבר על שני דברים שונים.
דב חנין: אני יודע שאני מדבר על שני דברים שונים אבל בן אדם, היתה לו קרן פנסיה היסטורית של עד 7000 שקל.
דב חנין: עבד חודשיים, שלושה, ארבעה במקום עבודה מסודר, נשאר לו ב"מבטחים" או ב"מקפת" 7000 או 6900.
דב חנין: ה-6900 הזה מורכב מהפרשות שהיו גם לפיצויים וגם לתגמולים.
דב חנין: אז היום זה לא פטור.
<דודי קופל: צריך לחדד פה נקודה חשובה, שהיא עוד לפני - -
חיים כץ: זה לא בא ל"מבטחים", זה רק לקופות גמל.
חיים כץ: מה שדיברת על "מבטחים" אנחנו דיברנו לפני זה.
חיים כץ: זה לא חל על קרנות פנסיה.
חיים כץ: זאת אומרת, מה שאתה אומר, זה חל על אלה שהיו להם קופות גמל כאלה שבחרו לא ללכת לקרנות פנסיה ואז, יכול להיות שיש להם כספי פיצויים, וזה מעט.
חיים כץ: ברובו הגדול, אם יש 2 מיליון חשבונות, להערכתי 1,950,000, אם לא יותר, הם עצמאים שפתחו חשבונות בשביל לפתוח תכנית חיסכון ל-15 שנה.
חיים כץ: הם פתחו כל חודש חיסכון של 100 שקל.
חיים כץ: - - ואחרי 15 שנה הוא היה בא להפקיד כסף, כשאין לו כסף נזיל ולנצל פטורים ממס.
חיים כץ: מאחר ו-2 מיליון חשבונות שנוגעים ב-3 מיליארד שקל, החשבונות מהווים 40 אחוז מהחשבונות הקיימים בקופות הגמל, והכסף מהווה אחוז וחצי.
דב חנין: מאה אחוז, אני לגמרי אתך בענין הזה.
דב חנין: אני רק אומר שאתם צריכים למצוא פתרון, אם הוא לא קיים, גם לאותם אנשים - -
חיים כץ: אנחנו נעשה את זה, אמרנו.
<דודי קופל: אני רוצה לחדד פה נקודה - -
דב חנין: זה פשוט אבסורד.
חיים כץ: אנחנו הולכים למקומות שהם לא פה עכשיו.
חיים כץ: הם לא פה.
<דודי קופל: צריך לחדד את הענין הזה.
<דודי קופל: יש שאלה אחת של פטור ממס לגבי כספי הפיצויים אבל לפני כן - -
חיים כץ: זה לא מענין, לא צריך לחדד כלום.
<דודי קופל: אני רק אסיים את המשפט: - - של השאלה של הזכאות לכספי פיצויים.
<דודי קופל: זכאות לכספי פיצויים לא נקבעת כאן.